تورکیه کانادانین کبک ایالتینده مسجید اولا‌راق دا ایستیفاده اولونان، کبک سیتی ایسلام مدنیت مرکزینه تشکیل ائدیلن ترور هوجومونو کسکین شکیلده قینادی.
تورکیه خاریجی ایشلر ناظیرلیگیندن وئریلن معلوماتدا دئییلیر:
مقدس بیر مکاندا عبادت ائدن گوناه‌سیز اینسان‌لاری هدفه آلان هوجومدا اولنلره الله‌دان رحمت، یارا‌لانان‌لارا ایسه شفا‌لار دیلییریک.
اینانیریق کی، کانادا حکومتی ایسلاموفوبیا سؤز و حرکت‌لری‌نین سرعتله آرتدیغی بیر زاماندا تؤره‌دیلن بو هوجومون ماهیتیله باغلی سوروشدورمانی لازیمی سویه‌ده و جدی شکیلده آپارا‌جاق. موختلیف عرق و دینه منسوب اینسانلارن باریش ایچینده بیر یئرده یاشادیغی کانادانین دینج‌لیگینی هدفه آلان بو منفور هوجوم قارشی‌سیندا تورکیه دوست و متفیق کانادا ایله تام بیر دایانیشما ایچری‌سینده‌دیر."
